4 क्विंटल घी एवं 125 किलो हवन सामग्री से 351 जोड़ों ने दी आहुतियां
स्थानीयरामलीला मैदान में आयोजित 108 कुंडीय सामजिक समरसता महायज्ञ में चार क्विंटल घी, सवा सौ किलो हवन सामग्री से 351 जोड़ों ने आहुतियां दी। अारएसएस के सामाजिक समरसता विभाग एवं अखिल विश्व गायत्री परिवार शाखा सीकर की ओर से आयोजित महायज्ञ के पांडाल में चारों ओर हवन की आहुतियों से वातावरण महक उठा। महायज्ञ में धर्म एवं जात-पात से ऊपर उठकर सभी वर्ग के लोगों ने राष्ट्र के नाम भी यज्ञ में आहुतियां दी। महायज्ञ में 22464 आहुतियां दी गई। यज्ञ की भूमि पर जय श्री राम एवं भारत माता के जयकारे गुंजायमान रहे।
इस अवसर पर सामजिक समरसता राजस्थान क्षेत्र के क्षेत्रीय संयोजक तुलसी नारायण ने कहा कि विविधता भरे-पूरे समाज में परिवर्तन का प्रभाव अलग-अलग स्तर पर अलग-अलग हो रहा है। धनी निर्धन सब पर बदलाव का असर देखने को मिल रहा है। ऐसी परिस्थिति में समाज को संगठित करने बिखराव को रोकने के लिए परस्पर आपसी तालमेल का होना जरूरी है। सद्भाव समरसता के बिना सामंजस्य संभव नहीं है। उन्होंने कहा कि जड़ों से जुड़कर ही समरसता पनपती है। इसी के बल पर सारे समाज की विविधता को हिन्दुत्व के सनातन सूत्र में बांधा जा सकता है। समरसता महायज्ञ के जरिए ऊंच-नीच के भाव को मिटाने का प्रयास सामाजिक समरसता महायज्ञ आयोजन समिति की ओर से किया गया है। इससे पहले गायत्री परिवार के सहयोग से 30 जाति के जोड़ों ने वैदिक मंत्रोच्चार के साथ समरसता महायज्ञ में पूर्णाहुति दी। इसके बाद सामूहिक भोज में प्रसादी का आयोजन किया गया।
इस मौके पर हेमंत कुमार, डॉ. नागरमल गोयल, अध्यक्ष चितरंजन सिंह राठौड़, कार्यकारी अध्यक्ष गोरधन गोदारा, संयोजक बनवारी लाल मील, सह संयोजक हंसराज रैगर, तिलकराज वेदी, मंत्री छगन लाल रांका, कोषाध्यक्ष रतन लाल हरितवाल सहित आयोजन समिति से जुड़े हुए पदाधिकारी, सदस्य मौजूद थे।
यज्ञ में आहुतियां देेते हुए।
धर्मकर्म
hin_Deva hin_Deva hin_Deva awa_Deva hin_Deva mai_Deva